sukhrobnurali/uzbek-legal-corpus huggingface dataset:
“ZIYONET” AXBOROT TARMOGʻINI YANADA RIVOJLANTIRISH TOʻGʻRISIDA
(resolution, 2019-11-29)

Oʻzbekiston Respublikasi Prezidentining “Oʻzbekiston Respublikasining jamoat taʼlim axborot tarmogʻini tashkil etish toʻgʻrisida” 2005-yil 28-sentabrdagi PQ–191-son qarorini bajarish yuzasidan Vazirlar Mahkamasi qaror qiladi: 1. Quyidagilar: “ZiyoNET” tarmogʻi axborot resurslarini yaratish, rivojlantirish va jamlash dasturi 1-ilovaga* muvofiq; Mamlakat maktablari, akademik litseylari, kollejlari, oliy oʻquv yurtlari, yoshlar tashkilotlari, kutubxonalar, muzeylar va boshqa taʼlim, ilmiy va madaniy-maʼrifiy muassasalarni “ZiyoNET” tarmogʻiga ulash reja-jadvali 2-ilovaga* muvofiq; 2. Oʻzbekiston Respublikasi Oliy va oʻrta maxsus taʼlim vazirligi, Xalq taʼlimi vazirligi, Madaniyat va sport ishlari vazirligi, Oʻzbekiston aloqa va axborotlashtirish agentligi “Kamolot” yoshlar ijtimoiy harakati bilan birgalikda ushbu qaror bilan tasdiqlanayotgan Dastur va Reja-jadvalning oʻz vaqtida bajarilishini taʼminlasinlar. 3. Budjet tashkilotlarini Reja-jadvalga muvofiq “ZiyoNET” tarmogʻiga ulash va aloqa xizmatlari haqini toʻlash bilan bogʻliq xarajatlarning 2006-yilda ushbu maqsadlar uchun Oʻzbekiston Respublikasi Xalq taʼlimi vazirligi, Oliy va oʻrta maxsus taʼlim vazirligi hamda Madaniyat va sport ishlari vazirligiga ajratiladigan Davlat budjetining tasdiqlangan parametrlari doirasida amalga oshirilishi maʼlumot uchun qabul qilinsin. Oʻzbekiston Respublikasi Moliya vazirligi 2007—2010-yillarda Davlat budjeti parametrlarida budjet muassasalarini Reja-jadvalga muvofiq “ZiyoNET” tarmogʻiga ulash va aloqa xizmatlari haqini toʻlash uchun zarur mablagʻlarni belgilangan tartibda nazarda tutsin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosarlari A.N. Aripov va R.S. Qosimov zimmasiga yuklansin.
OʻZBEKISTON RESPUBLIKASINING SOLIQ KODEKSIGA OʻZGARTIShLAR KIRITISh TOʻGʻRISIDA
(code, 2008-01-01)

“271-modda. Zararlarni taqsimlab oʻtkazish
Ushbu Kodeksda nazarda tutilgan, chegirib tashlanishi lozim boʻlgan xarajatlarning jami daromaddan oshib ketishi zarar deb eʼtirof etiladi. Soliq toʻlovchi koʻrilgan zararlarni zarar koʻrilgan hisobot yilidan keyingi besh yil muddat davomida taqsimlab oʻtkazishni amalga oshirishga haqlidir. Oʻtgan hisobot yilida yoki oʻtgan hisobot yillarida ushbu moddaning birinchi qismiga muvofiq hisoblab chiqarilgan zararga (zararlarga) ega boʻlgan daromad (foyda) soligʻi toʻlovchilar joriy yildagi soliq solinadigan daromadni (foydani) koʻrilgan zararlarning toʻliq summasiga yoki ushbu summaning bir qismiga kamaytirishga haqlidir. Taqsimlab oʻtkazilayotgan zararning har bir navbatdagi yilda hisobga olinadigan jami summasi ushbu Kodeksga muvofiq hisoblab chiqarilgan joriy yildagi soliq solinadigan daromadning (foydaning) 50 foizidan oshmasligi kerak. Soliq solinadigan baza oʻrni qoplanishi kerak boʻlgan zarar summasi miqdoriga faqat yil yakunlari boʻyicha kamaytirilishi mumkin. Birdan ortiq kalendar yilda koʻrilgan zararlar ular koʻrilgan ketma-ketlikda taqsimlab oʻtkaziladi. Soliq toʻlovchining daromad (foyda) soligʻidan ozod qilingan davrdagi zararlari keyingi davrlarga taqsimlab oʻtkazilishi mumkin emas”; 6) 30-modda jadvalining birinchi xatboshisidagi “15” raqami “10” raqami bilan almashtirilsin; 7) 55-modda birinchi qismining jadvali quyidagi tahrirda bayon etilsin: 8) 72-moddaning: uchinchi xatboshisi chiqarib tashlansin; toʻrtinchi — yettinchi xatboshilari tegishincha uchinchi — oltinchi xatboshilar deb hisoblansin; 9) IX boʻlim chiqarib tashlansin. 2-modda. Ushbu Qonun 2006-yil 1-yanvardan eʼtiboran kuchga kiradi.
“Radioelektron vositalar va yuqori chastotali qurilmalarni Oʻzbekiston Respublikasi hududida olish (berish), loyihalash, qurish (oʻrnatish), ishlatish hamda chet ellardan olib kirish tartibiga rioya qilinishi ustidan nazoratni tashkil etishda vazirlik va idoralarning oʻzaro hamkorligi toʻgʻrisida nizomni tasdiqlash haqida
(resolution, 2021-03-31)

“Radiochastota spektri toʻgʻrisida”gi Oʻzbekiston Respublikasi Qonuni, Maʼmuriy javobgarlik toʻgʻrisidagi Oʻzbekiston Respublikasi kodeksi, Oʻzbekiston Respublikasi Vazirlar Mahkamasining 1998-yil 10-iyuldagi 293-son “Chastota spektridan foydalanish, teleradiodasturlarni shakllantirish va tarqatish hamda maʼlumotlarni uzatish samaradorligini oshirish yuzasidan qoʻshimcha chora-tadbirlar toʻgʻrisida”gi va 2004-yil 7-maydagi 215-son “Oʻzbekiston aloqa va axborotlashtirish agentligi faoliyatini takomillashtirish chora-tadbirlari toʻgʻrisida”gi qarorlariga muvofiq qaror qilamiz: 1. Radioelektron vositalar va yuqori chastotali qurilmalarni Oʻzbekiston Respublikasi hududida olish (berish), loyihalash, qurish (oʻrnatish), ishlatish hamda chet ellardan olib kirish tartibiga rioya qilinishi ustidan nazoratni tashkil etishda vazirlik va idoralarning oʻzaro hamkorligi toʻgʻrisidagi nizom ilovaga* muvofiq tasdiqlansin. 2. Ushbu qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi. 3. Mazkur qaror kuchga kiritilgan kundan boshlab Oʻzbekiston Respublikasi hududida radioelektron vositalar va yuqori chastotali qurilmalarni ekspluatatsiya qilish, olish, ishlab chiqarish va sotish tartibiga rioya qilinishi boʻyicha ishlarni tashkil etish toʻgʻrisidagi nizom (1999-yil 27-iyul, roʻyxat raqami 781) oʻz kuchini yoʻqotgan deb hisoblansin.
OʻZBEKISTON RESPUBLIKASIDA OMMAVIY AXBOROT VOSITALARINI ROʻYXATDAN OʻTKAZISh TARTIBI TOʻGʻRISIDAGI NIZOMGA OʻZGARTISh KIRITISh HAQIDA
(resolution, 2022-07-22)

Oʻzbekiston Respublikasi Prezidentining “Oʻzbekiston mustaqil bosma ommaviy axborot vositalari va axborot agentliklarini qoʻllab-quvvatlash va rivojlantirish jamoat fondini tashkil etish toʻgʻrisida” 2005-yil 16-noyabrdagi PF-3680-son Farmonini bajarish yuzasidan Vazirlar Mahkamasi qaror qiladi: Oʻzbekiston Respublikasi Vazirlar Mahkamasining 2003-yil 30-sentabrdagi 418-son qarori (Oʻzbekiston Respublikasi QT, 2003-y., 9-son, 93-modda) bilan tasdiqlangan Oʻzbekiston Respublikasida ommaviy axborot vositalarini roʻyxatdan oʻtkazish tartibi toʻgʻrisidagi nizomning 10-bandida “respublika budjetiga” soʻzlari “Oʻzbekiston mustaqil bosma ommaviy axborot vositalari va axborot agentliklarini qoʻllab-quvvatlash va rivojlantirish jamoat fondi hisob raqamiga” soʻzlari bilan almashtirilsin.
OʻZBEKISTON RESPUBLIKASI PREZIDENTINING “2005-2006-YILLARDA KORXONALARNI DAVLAT TASARRUFIDAN CHIQARISH VA XUSUSIYLASHTIRISH DASTURI TOʻGʻRISIDA” 2005-YIL 14-MARTDAGI PQ–29-SON QARORIGA OʻZGARTISHLAR KIRITISH TOʻGʻRISIDA
(resolution, 2025-11-26)

Oʻzbekiston Respublikasi Prezidentining “Oʻzmevasabzavotuzumsanoat-xolding” xolding kompaniyasi va “Oʻzspirtsanoat” aksiyadorlik kompaniyasi korxonalarining moliyaviy holatini sogʻlomlashtirish chora-tadbirlari toʻgʻrisida” 2005-yil 20-oktabrdagi PQ-204-son qaroriga muvofiq: Oʻzbekiston Respublikasi Prezidentining “2005-2006-yillarda korxonalarni davlat tasarrufidan chiqarish va xususiylashtirish dasturi toʻgʻrisida” 2005-yil 14-martdagi PQ–29-son qarori 1-ilovasining “Oʻzmevasabzavotuzumsanoat-xolding” XK” boʻlimidagi 349, 353 va 354-pozitsiyalar chiqarib tashlansin.
XALQARO SHARTNOMALARNI DENONSATSIYA QILISH TOʻGʻRISIDA
(resolution, 2005-12-21)

1. 2001-yil 7-iyunda Yalta shahrida imzolangan GUUAM Yalta Xartiyasi; 2003-yil 4-iyulda Yalta shahrida imzolangan savdo va yuk tashishga koʻmaklashish boʻyicha GUUAMda qatnashuvchi davlatlar oʻrtasida hamjihatlik toʻgʻrisidagi Memorandum; 2003-yil 4-iyulda Yalta shahrida imzolangan GUUAMda qatnashuvchi davlatlar Hukumatlari oʻrtasida bojxona ishlaridagi oʻzaro yordam va hamkorlik toʻgʻrisidagi Bitim denonsatsiya qilinsin. 2. Oʻzbekiston Respublikasi Tashqi ishlar vazirligi depozitariyga Oʻzbekiston Respublikasining xalqaro shartnomalari denonsatsiya qilinganligi toʻgʻrisida tegishli bildirishnomalar yoʻllasin.
TADBIRKORLIK SUBYEKTLARIGA SOLIQ SOLISh VA ULARNING HISOBOT BERISh TIZIMI TARTIBGA SOLINIShI MUNOSABATI BILAN OʻZBEKISTON RESPUBLIKASINING AYRIM QONUN HUJJATLARIGA OʻZGARTISh VA QOʻShIMChALAR KIRITISh TOʻGʻRISIDA
(law, 2021-08-12)

2-modda. Oʻzbekiston Respublikasining 1997-yil 29-avgustda qabul qilingan “Davlat soliq xizmati toʻgʻrisida”gi 474–II-sonli Qonuni (Oʻzbekiston Respublikasi Oliy Majlisining Axborotnomasi, 1997-yil, № 9, 232-modda; 1998-yil, № 5-6, 102-modda; 1999-yil, № 9, 229-modda; 2000-yil, № 7-8, 217-modda; 2001-yil, № 5, 89-modda, № 9-10, 182-modda; 2003-yil, № 1, 8-modda, № 5, 67-modda; 2004-yil, № 9, 171-modda; 2005-yil, № 1, 18-modda; Oʻzbekiston Respublikasi Oliy Majlisi palatalarining Axborotnomasi, 2005-yil, № 5, 152-modda, № 9, 312-modda) 5-moddasining birinchi qismiga quyidagi oʻzgartish va qoʻshimchalar kiritilsin: 2-band chiqarib tashlansin; 8-band “va ularning mansabdor shaxslariga” degan soʻzlardan keyin “tekshirish oʻtkazilayotgan vaqtda” degan soʻzlar bilan toʻldirilsin. 4-modda. Ushbu Qonun rasmiy eʼlon qilingan kundan eʼtiboran kuchga kiradi.
“BANKROTLIK TOʻGʻRISIDA”GI OʻZBEKISTON RESPUBLIKASI QONUNINING 110, 111, 133 VA 135-MODDALARIGA OʻZGARTISh VA QOʻShIMChALAR KIRITISh HAQIDA
(law, 2022-04-13)

1-modda. Oʻzbekiston Respublikasining 1994-yil 5-mayda qabul qilingan “Bankrotlik toʻgʻrisida”gi Qonuniga (2003-yil 24-aprelda qabul qilingan 474–II-sonli Oʻzbekiston Respublikasi Qonuni bilan tasdiqlangan tahririda) (Oʻzbekiston Respublikasi Oliy Majlisining Axborotnomasi, 2003-yil, № 5, 63-modda) quyidagi oʻzgartish va qoʻshimchalar kiritilsin: 1) 110-moddaning: oltinchi qismidagi “va tashqi boshqaruv rejasida” degan soʻzlar chiqarib tashlansin; oʻn uchinchi qismining ikkinchi jumlasi quyidagi tahrirda bayon etilsin: “Korxonani (biznesni) sotish narxi kreditorlar yigʻilishi yoki kreditorlar qoʻmitasining qarori bilan pasaytirilishi mumkin, biroq bunda pasaytirish avvalgi kimoshdi savdosidagi narxning 10 foizidan koʻp boʻlmasligi kerak”; 2) 111-moddaning birinchi qismidagi “tashqi boshqaruv rejasida va” degan soʻzlar chiqarib tashlansin; 3) 133-modda quyidagi mazmundagi qism bilan toʻldirilsin: “Agar qarzdorning butun mol-mulki garov narsasi boʻlsa va garovga qoʻyilgan mol-mulkni (garov narsasini) sotishdan tushgan summa kreditorlarning garov bilan taʼminlangan talablari summasidan kam yoki unga teng boʻlib qolsa, kreditorlarning garov bilan taʼminlangan talablarini qanoatlantirish ushbu Qonun 134-moddasining birinchi qismida nazarda tutilgan xarajatlar qoplanganidan va talablar qondirilganidan keyin hamda ish haqi toʻlash uchun pul mablagʻlari berilishini nazarda tutuvchi toʻlov hujjatlari boʻyicha talablar qondirilganidan keyin amalga oshiriladi”: 4) 135-moddaning birinchi qismidagi “agar kreditorlar yigʻilishi yoki kreditorlar qoʻmitasi tomonidan qarzdorning mol-mulkini sotishning boshqacha tartibi belgilangan boʻlmasa” degan soʻzlar chiqarib tashlansin. 2-modda. Ushbu Qonun rasmiy eʼlon qilingan kundan eʼtiboran kuchga kiradi.
BAʼZI DAVLAT BOShQARUV ORGANLARINING QAYTA TAShKIL ETILGANLIGI MUNOSABATI BILAN OʻZBEKISTON RESPUBLIKASINING AYRIM QONUN HUJJATLARIGA OʻZGARTIShLAR KIRITISh TOʻGʻRISIDA
(law, 2022-09-09)

“2681-modda. Monopoliyadan chiqarish, raqobat va tadbirkorlikni qoʻllab-quvvatlash organlari
Monopoliyadan chiqarish, raqobat va tadbirkorlikni qoʻllab-quvvatlash organlariga ushbu Kodeksning 178, 1781 va 2151-moddalarida nazarda tutilgan maʼmuriy huquqbuzarliklar toʻgʻrisidagi ishlar taalluqlidir. Ushbu moddaning birinchi qismida koʻrsatilgan organlar nomidan maʼmuriy huquqbuzarliklar toʻgʻrisidagi ishlarni koʻrib chiqish va jarima solish tariqasida maʼmuriy jazo chorasini qoʻllanishga quyidagilar haqlidirlar: Oʻzbekiston Respublikasi Monopoliyadan chiqarish, raqobat va tadbirkorlikni qoʻllab-quvvatlash davlat qoʻmitasining raisi va uning oʻrinbosarlari — eng kam ish haqining yetti baravarigacha miqdorda; monopoliyadan chiqarish, raqobat va tadbirkorlikni qoʻllab-quvvatlash hududiy organlarining boshliqlari va ularning oʻrinbosarlari — eng kam ish haqining besh baravarigacha miqdorda jarima solishga”. 4-modda. Oʻzbekiston Respublikasining 1996-yil 26-aprelda qabul qilingan “Isteʼmolchilarning huquqlarini himoya qilish toʻgʻrisida”gi 221–I-sonli Qonuniga (Oʻzbekiston Respublikasi Oliy Majlisining Axborotnomasi, 1996-yil, № 5-6, 59-modda; 2002-yil, № 4-5, 74-modda; 2003-yil, № 5, 67-modda) quyidagi oʻzgartishlar kiritilsin: 1) 23-moddaning uchinchi qismidagi “Oʻzbekiston Respublikasi Monopoliyadan chiqarish va raqobatni rivojlantirish davlat qoʻmitasi” degan soʻzlar “Oʻzbekiston Respublikasi Monopoliyadan chiqarish, raqobat va tadbirkorlikni qoʻllab-quvvatlash davlat qoʻmitasi” degan soʻzlar bilan almashtirilsin; 2) 25-moddaning nomi va matnidagi “Oʻzbekiston Respublikasi Monopoliyadan chiqarish va raqobatni rivojlantirish davlat qoʻmitasi” degan soʻzlar tegishincha “Oʻzbekiston Respublikasi Monopoliyadan chiqarish, raqobat va tadbirkorlikni qoʻllab-quvvatlash davlat qoʻmitasi” degan soʻzlar bilan almashtirilsin; 3) 27-moddaning ikkinchi qismidagi “Oʻzbekiston Respublikasi Monopoliyadan chiqarish va raqobatni rivojlantirish davlat qoʻmitasi” degan soʻzlar “Oʻzbekiston Respublikasi Monopoliyadan chiqarish, raqobat va tadbirkorlikni qoʻllab-quvvatlash davlat qoʻmitasi” degan soʻzlar bilan almashtirilsin. 7-modda. Ushbu Qonun rasmiy eʼlon qilingan kundan eʼtiboran kuchga kiradi.
“QURILISh SOHASIDAGI HUQUQBUZARLIKLAR UChUN YuRIDIK ShAXSLARNING JAVOBGARLIGI TOʻGʻRISIDA”GI OʻZBEKISTON RESPUBLIKASI QONUNINING 8-MODDASIGA OʻZGARTIShLAR KIRITISh HAQIDA
(law, 2013-10-08)

1-modda. Oʻzbekiston Respublikasining 2000-yil 15-dekabrda qabul qilingan “Qurilish sohasidagi huquqbuzarliklar uchun yuridik shaxslarning javobgarligi toʻgʻrisida”gi 173-II-sonli Qonunining (Oʻzbekiston Respublikasi Oliy Majlisining Axborotnomasi, 2001-yil, № 1-2, 21-modda; 2004-yil, № 5, 90-modda) 8-moddasiga quyidagi oʻzgartishlar kiritilsin: uchinchi xatboshi chiqarib tashlansin; toʻrtinchi xatboshi quyidagi tahrirda bayon etilsin: “arxitektura va qurilish hududiy bosh boshqarmalarining boshliqlari hamda davlat arxitektura-qurilish nazorati hududiy inspeksiyalarining boshliqlari va ularning oʻrinbosarlari egadirlar”. 2-modda. Ushbu Qonun rasmiy eʼlon qilingan kundan eʼtiboran kuchga kiradi.
OʻZBEKISTON RESPUBLIKASI TAShQI IQTISODIY ALOQALAR AGENTLIGI OʻZBEKISTON RESPUBLIKASI TAShQI IQTISODIY ALOQALAR, INVESTITSIYaLAR VA SAVDO VAZIRLIGI ETIB QAYTA TAShKIL QILINGANLIGI MUNOSABATI BILAN OʻZBEKISTON RESPUBLIKASINING AYRIM QONUN HUJJATLARIGA OʻZGARTIShLAR KIRITISh TOʻGʻRISIDA
(law, 2020-05-19)

1-modda. Oʻzbekiston Respublikasining 1991-yil 14-iyunda qabul qilingan “Tashqi iqtisodiy faoliyat toʻgʻrisida”gi Qonunining (2000-yil 26-mayda qabul qilingan 77–II-sonli Oʻzbekiston Respublikasi Qonuni bilan tasdiqlangan tahririda) (Oʻzbekiston Respublikasi Oliy Majlisining Axborotnomasi, 2000-yil, № 5-6, 148-modda; 2003-yil, № 5, 67-modda; 2004-yil, № 5, 90-modda; 2005-yil, № 1, 18-modda) 19-moddasining birinchi qismidagi va ikkinchi qismining birinchi xatboshisidagi “Tashqi iqtisodiy aloqalar agentligi” degan soʻzlar “Tashqi iqtisodiy aloqalar, investitsiyalar va savdo vazirligi” degan soʻzlar bilan almashtirilsin. 4-modda. Oʻzbekiston Respublikasining 2004-yil 26-avgustda qabul qilingan “Eksport nazorati toʻgʻrisida”gi 658–II-sonli Qonuni (Oʻzbekiston Respublikasi Oliy Majlisining Axborotnomasi, 2004-yil, № 9, 158-modda) 8-moddasining birinchi qismidagi “Tashqi iqtisodiy aloqalar agentligi” degan soʻzlar “Tashqi iqtisodiy aloqalar, investitsiyalar va savdo vazirligi” degan soʻzlar bilan almashtirilsin. 5-modda. Ushbu Qonun rasmiy eʼlon qilingan kundan eʼtiboran kuchga kiradi.
MUBORAK HAJ ZIYORATIGA BORUVChILARGA YORDAM KOʻRSATISh HAQIDA
(resolution, 2021-02-22)

Mamlakatimiz fuqarolarining vijdon erkinligi konstitutsiyaviy huquqlarini taʼminlash, muborak haj amallarini ado etish uchun qulayliklar va zarur sharoitlar yaratilishini davlat tomonidan qoʻllab-quvvatlash maqsadida Vazirlar Mahkamasi qaror qiladi: 1. 2006-yilda muborak haj safarini tashkil qilish, fuqarolarning talab-ehtiyojlarini adolatli ravishda qondirish masʼuliyati Oʻzbekiston musulmonlari idorasi va uning joylardagi mutasaddi vakillari zimmasida ekanligi hamda ziyoratga boruvchilar soni 5000 kishi miqdorida belgilanganligi eʼtiborga olinsin. 2. “Oʻzbekiston havo yoʻllari” milliy aviakompaniyasi (V.Tyan) 2005-yil dekabr - 2006-yil yanvar oylarida ziyoratchilarning haj safariga borib kelishlari uchun qulay sharoitlar yaratish, ularni Toshkent-Madina, Jidda-Toshkent yoʻnalishlarida hamda viloyatlardan Toshkent shahriga va aksincha tashish, aviachiptalar narxini arzonlashtirish choralarini koʻrsin. 3. Oʻzbekiston Respublikasi Ichki ishlar vazirligi (Z.Almatov), Tashqi ishlar vazirligi (E.Gʻaniyev), Davlat bojxona qoʻmitasi (B.Matlyubov) Oʻzbekiston musulmonlari idorasining taqdimiga koʻra ziyoratchilarning safar hujjatlari belgilangan tartibda rasmiylashtirilishini taʼminlasinlar. 4. Oʻzbekiston Respublikasi Sogʻliqni saqlash vazirligi (F.Nazirov) Saudiya Arabistoni haj ishlari vazirligi tomonidan qoʻyilgan tibbiy talablarni va mamlakatning iqlim sharoitlarini hisobga olgan holda ziyoratchilarni tibbiy koʻrikdan oʻtkazish, emlash ishlarini hamda haj davrida ularga yordam koʻrsatilishini tashkil etsin. 5. Oʻzbekiston Respublikasi Ichki ishlar vazirligi (Z.Almatov) va Milliy xavfsizlik xizmati (R.Inoyatov) respublikamiz fuqarolarining noqonuniy yoʻllar bilan haj ziyoratiga borishi oqibatida roʻy berishi mumkin boʻlgan koʻngilsiz holatlarning oldini olish hamda ziyoratchilarning umumiy xavfsizligini taʼminlash chora-tadbirlarini belgilasinlar. 6. Oʻzbekiston Respublikasi Markaziy banki (F.Mullajonov) va Tashqi iqtisodiy faoliyat milliy banki (S.Raximov) Oʻzbekiston musulmonlari idorasi tasdiqlagan roʻyxatiga binoan hajga ketayotgan fuqarolarning Saudiya Arabistonidagi xarajatlari uchun mablagʻlarni qulay sharoitlarda konvertatsiya qilish va xorijiy hamkorga oʻtkazish choralarini koʻrsin. 7. Din ishlari boʻyicha qoʻmita (Sh.Minovarov) haj ziyoratlarini munosib tashkil etish uchun zarur chora-tadbirlarni daxldor davlat idoralari va jamoat tashkilotlari bilan muvofiqlashtirishda Oʻzbekiston musulmonlari idorasiga yaqindan yordam koʻrsatsin. 8. Oʻzbekiston musulmonlari idorasi hamda ommaviy axborot vositalariga muborak haj ziyoratining mohiyati, talablari va uni amalga oshirishning tartib-qoidalari va haj ziyorati bilan bogʻliq boshqa masalalarni oshkora yoritib borish tavsiya etilsin. 9. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.Qosimov zimmasiga yuklansin.
OʻZBEKISTON RESPUBLIKASI HUDUDIDA RADIOChASTOTA SPEKTRI VA RADIOELEKTRON VOSITALARIDAN FOYDALANIShNI TARTIBGA SOLISh TOʻGʻRISIDAGI NIZOMNI TASDIQLASh HAQIDA
(order, 2021-03-31)

Oʻzbekiston Respublikasining “Radiochastotalar spektri toʻgʻrisida”gi Qonuni, Oʻzbekiston Respublikasi Prezidentining 2003-yil 9-dekabrdagi “Respublika davlat boshqaruvi organlari tizimini takomillashtirish toʻgʻrisida”gi PF–3358-son Farmoni, shuningdek Oʻzbekiston Respublikasi Vazirlar Mahkamasining 2004-yil 7-maydagi “Oʻzbekiston aloqa va axborotlashtirish agentligi faoliyatini takomillashtirish chora-tadbirlari toʻgʻrisida”gi 215-son qaroriga muvofiq buyuraman: 1. “Oʻzbekiston Respublikasi hududida radiochastota spektri va radioelektron vositalaridan foydalanishni tartibga solish toʻgʻrisida”gi nizom ilovaga* muvofiq tasdiqlansin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtganidan oʻn kun keyin kuchga kirgan deb hisoblansin. 3. Mazkur buyruq kuchga kirgan kundan boshlab amaldagi OʻzPTAning 1999-yil 20-aprel 157-son buyrugʻi bilan tasdiqlangan hamda Oʻzbekiston Respublikasi Adliya vazirligida (1999-yil 13-aprel roʻyxat raqami 700) roʻyxatdan oʻtgan “Oʻzbekiston Respublikasi hududida radiochastota spektri va radioelektron vositalaridan foydalanishni tartibga solish toʻgʻrisida”gi Nizom oʻz kuchini yoʻqotgan deb hisoblansin. 4. Mazkur buyruqning bajarilishini nazorat qilish Bosh direktor oʻrinbosari M.M. Sangilov zimmasiga yuklansin.
OʻZBEKISTON RESPUBLIKASI PREZIDENTINING BAʼZI FARMONLARIGA OʻZGARTISHLAR KIRITISH TOʻGʻRISIDA
(decree, 2025-11-26)

Oʻzbekiston Respublikasi Prezidentining 2005-yil 21-sentabrdagi “Tadbirkorlik faoliyati yuritish uchun ruxsatnoma turlarini qisqartirish va ularni berish tartib-qoidalarini soddalashtirish toʻgʻrisida”gi PQ–186-sonli qaroriga muvofiq: Oʻzbekiston Respublikasi Prezidentining quyidagi farmonlariga oʻzgartishlar kiritilsin: 1) Oʻzbekiston Respublikasi Prezidentining 1994-yil 21-yanvardagi “Iqtisodiy islohotlarni yanada chuqurlashtirish, xususiy mulk manfaatlarini himoya qilish va tadbirkorlikni rivojlantirish chora-tadbirlari toʻgʻrisida”gi PF–745-sonli Farmonining 9-bandi va uning 1-ilovasi oʻz kuchini yoʻqotgan deb hisoblansin.
“YOʻLOVChILAR VA QOʻL YuKINI HAVO TRANSPORTIDA TAShISh UMUMIY QOIDALARI” (OʻZR AQ 195) OʻZBEKISTON RESPUBLIKASINING AVIATSION QOIDALARINI TASDIQLASh TOʻGʻRISIDA
(order, 2011-07-09)

Oʻzbekiston Respublikasi Havo kodeksining 95-moddasiga asosan va meʼyoriy bazani takomillashtirish maqsadida Davavianazorat tomonidan “Havo transportida yoʻlovchilar va qoʻl yukini tashish umumiy qoidalari” (OʻzR AQ 195) Aviatsion qoidalari ishlab chiqildi, buyuraman: 1. “Yoʻlovchilar va qoʻl yukini havo transportida tashish umumiy qoidalari” (OʻzR AQ 195) Oʻzbekiston Respublikasining Aviatsion qoidalari ilovaga* muvofiq tasdiqlansin. 2. Mazkur qoidalar Oʻzbekiston Respublikasi Adliya vazirligida roʻyxatga olingan kundan boshlab oʻn kun oʻtgach amalga kiritilsin. 3. Ishboshqaruvchi (Sh.N. Shamsiyeva) tomonidan devonxona (O.V. Demidenko) bilan hamkorlikda Adliya vazirligida roʻyxatga olingan kundan boshlab oʻn kun ichida Aviatsion qoidalarning koʻpaytirilib barcha ekspluatantlar va manfaatdor tashkilotlar)ga tarqatilishi taʼminlansin. 4. Mazkur buyruq bajarilishi ustidan nazorat Davavianazoratning aviatsion xavfsizlik boshqarmasi boshligʻi V.A. Rijkin zimmasiga yuklatilsin.
OʻZBEKISTON RESPUBLIKASI HUDUDIDA IShLAB ChIQARILADIGAN TOVARLAR BOʻYIChA YuRIDIK ShAXSLAR TOMONIDAN AKSIZ SOLIGʻINI HISOBLAB ChIQISh VA TOʻLASh TARTIBI TOʻGʻRISIDAGI YOʻRIQNOMAGA OʻZGARTIRISh VA QOʻShIMChALAR KIRITISh HAQIDA
(resolution, 2008-01-31)

Oʻzbekiston Respublikasi Soliq kodeksi, Oʻzbekiston Respublikasi “Davlat soliq xizmati toʻgʻrisida”gi Qonunining 7-moddasiga, Oʻzbekiston Respublikasi Prezidentining 2005-yil 20-oktabrdagi “Oʻzmevasabzavotuzumsanoat-xolding” xolding kompaniyasi va “Oʻzspirtsanoat” hissadorlik kompaniyasi korxonalarining moliyaviy ahvolini sogʻlomlashtirish choralari toʻgʻrisida”gi PQ-204-sonli qaroriga asosan, Oʻzbekiston Respublikasi Moliya vazirligi va Davlat soliq qoʻmitasi qaror qiladi: 1. Oʻzbekiston Respublikasi Moliya vazirligi va Davlat soliq qoʻmitasining 2004-yil 15-yanvardagi 16 va 2004-13-sonli qarori bilan tasdiqlangan Oʻzbekiston Respublikasi hududida ishlab chiqariladigan tovarlar boʻyicha yuridik shaxslar tomonidan aksiz soligʻini hisoblab chiqish va toʻlash tartibi toʻgʻrisidagi yoʻriqnomaga (2004-yil 15-mart, roʻyxat raqami 1325 — Oʻzbekiston Respublikasi Qonun hujjatlari toʻplami, 2004-yil, 11-son, 133-modda; 2005-yil, 10-11-son, 80-modda; 40-son, 310-modda) ilovaga* muvofiq oʻzgartirish va qoʻshimchalar kiritilsin. 2. Mazkur qaror Oʻzbekiston Respublikasi Adliya vazirligi tomonidan davlat roʻyxatidan oʻtkazilgan kundan boshlab, oʻn kun oʻtgandan keyin kuchga kiradi.
XORIJIY INVESTITSIYaLAR IShTIROKIDAGI KORXONALARGA PAXTA TOLASI UChUN QOʻShIMChA ChEGIRMA BERISh TARTIBI TOʻGʻRISIDA NIZOMNI TASDIQLASh HAQIDA
(resolution, 2016-08-01)

Oʻzbekiston Respublikasi Vazirlar Mahkamasining 2004-yil 25-martdagi 141-sonli “Oʻzbekyengilsanoat” Davlat aksiyadorlik kompaniyasi Boshqaruv tuzilmasini takomillashtirish va respublika yengil sanoatini yanada rivojlantirishni ragʻbatlantirish chora-tadbirlari toʻgʻrisida”gi qarori (Oʻzbekiston Respublikasi Qonun hujjatlari toʻplami, 2004-yil 12-son, 145-modda) ijrosi yuzasidan Oʻzbekiston Respublikasi Moliya vazirligi, Oʻzbekiston Respublikasi Iqtisodiyot vazirligi, Oʻzbekiston Respublikasi Tashqi iqtisodiy aloqalar, investitsiyalar va savdo vazirligi, Oʻzbekiston Respublikasi Davlat soliq qoʻmitasi qaror qiladi: 1. Ilova* qilinayotgan Xorijiy investitsiyalar ishtirokidagi korxonalarga paxta tolasi uchun qoʻshimcha chegirma berish tartibi toʻgʻrisidagi nizom tasdiqlansin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgandan soʻng oʻn kundan soʻng kuchga kiradi.